Document ID: 32013R0601

IZVEDBENA UREDBA KOMISIJE (EU) št. 601/2013
z dne 24. junija 2013
o izdaji dovoljenja za kobaltov(II) acetat tetrahidrat, kobaltov(II) karbonat, kobaltov(II) karbonat hidroksid (2:3) monohidrat, kobaltov(II) sulfat heptahidrat in prevlečen granuliran kobaltov(II) karbonat hidroksid (2:3) monohidrat kot krmne dodatke
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
ob upoštevanju naslednjega:
(1)
Uredba (ES) št. 1831/2003 določa izdajo dovoljenja za dodatke za uporabo v prehrani živali ter razloge in postopke za izdajo takega dovoljenja. Člen 10 navedene uredbe določa, da je treba ponovno oceniti dodatke, dovoljene v skladu z Direktivo Sveta 70/524/EGS (2).
(2)
Kobaltov acetat, bazični kobaltov karbonat in kobaltov sulfat so bili dovoljeni brez časovne omejitve z Direktivo Sveta 70/524/EGS. Ti proizvodi so bili v skladu s členom 10(1) Uredbe (ES) št. 1831/2003 naknadno vpisani v Register krmnih dodatkov Skupnosti kot obstoječi proizvodi.
(3)
V skladu s členom 10(2) Uredbe (ES) št. 1831/2003 v povezavi s členom 7 navedene uredbe je bil vložen zahtevek za ponovno oceno kobaltovega acetata, bazičnega kobaltovega karbonata in kobaltovega sulfata kot krmnih dodatkov za vse živalske vrste. Poleg tega je bil v skladu s členom 10(2) vložen zahtevek za ponovno oceno bazičnega kobaltovega karbonata v filmski granulirani obliki za vse živalske vrste. Prav tako je bil v skladu s členom 7 navedene uredbe vložen zahtevek za izdajo dovoljenja za kobaltov karbonat za prežvekovalce, konje in kunce. Za vseh pet spojin kobalta se je zahtevalo, da se dodatki uvrstijo v kategorijo dodatkov „nutritivni dodatki“. V skladu s členom 7(3) Uredbe (ES) št. 1831/2003 so bili vsem trem zahtevkom priloženi zahtevani podatki in dokumenti.
(4)
Evropska agencija za varnost hrane (v nadaljevanju: Agencija) je v svojih mnenjih z dne 12. junija 2012 (3) (4) in 22. maja 2012 (5) navedla, da uporaba kobaltovega(II) acetata tetrahidrata, kobaltovega(II) karbonata, kobaltovega(II) karbonata hidroksida (2:3) monohidrata, kobaltovega(II) sulfata heptahidrata in prevlečenega granuliranega kobaltovega(II) karbonata hidroksida (2:3) monohidrata pod predlaganimi pogoji uporabe nima škodljivega vpliva na zdravje živali in potrošnikov ali na okolje ter da so navedene snovi pomemben vir kobalta za posamezne ciljne vrste. Agencija je tudi ugotovila, da ob ustreznih zaščitnih ukrepih za preprečevanje vdihavanja ne bo varnostnih tveganj za uporabnike. Agencija meni, da ni potrebe po posebnih zahtevah v zvezi s spremljanjem po dajanju na trg. Potrdila je tudi poročilo o analitski metodi krmnega dodatka, ki ga je predložil referenčni laboratorij, ustanovljen z Uredbo (ES) št. 1831/2003.
(5)
Ocena kobaltovega(II) acetata tetrahidrata, kobaltovega(II) karbonata, kobaltovega(II) karbonata hidroksida (2:3) monohidrata, kobaltovega(II) sulfata heptahidrata in prevlečenega granuliranega kobaltovega(II) karbonata hidroksida (2:3) monohidrata je pokazala, da so pogoji za dovoljenje iz člena 5 Uredbe (ES) št. 1831/2003 izpolnjeni. Zato bi bilo treba dovoliti uporabo teh snovi, kakor je opredeljeno v Prilogi k tej uredbi.
(6)
Ker ni varnostnih razlogov, zaradi katerih bi morale takoj začeti veljati spremembe v zvezi z že dovoljenimi spojinami kobalta, je primerno zagotoviti prehodno obdobje, da se lahko zainteresirane strani pripravijo na izpolnjevanje novih zahtev zaradi izdaje dovoljenja.
(7)
Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
Izdaja dovoljenja
Snovi iz Priloge, ki spadajo v kategorijo dodatkov „nutritivni dodatki“ in funkcionalno skupino „sestavine elementov v sledovih“, se dovolijo kot dodatki v prehrani živali v skladu s pogoji iz navedene priloge.
Člen 2
Prehodni ukrepi
Snovi iz Priloge, dovoljene z Direktivo Sveta 70/524/EGS, in krma, ki vsebuje navedene snovi, proizvedene in označene pred 15. januarjem 2014 v skladu s pravili, ki se uporabljajo pred 15. julijem 2013, se lahko še naprej dajejo na trg in uporabljajo do porabe obstoječih zalog.
Člen 3
Začetek veljavnosti
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 24. junija 2013

Labels: 0
3
17
6